灵隐寺

灵隐寺是杭州西湖区一座蛮有名气个庙，啦哈杭州西湖个西北面，啦哈飞来峰同道北高峰之间个灵隐山麓中，是杭州城里向历史交关悠久、风景蛮蛮惬意个游览地，中国顶早个佛教寺院和中国十大古刹之一。里向供奉了木牢牢菩萨嘞。

历史
灵隐寺啦哈东晋咸和元年（326年）早起来的，离个毛有1670多年个历史的嘞。印度和尚慧理到中国来传教个辰光，因为举个地方风景优美，以为是“仙灵所隐”，就啦哈举个地方造庙，叫做“灵隐”。五代个辰光吴越国王钱俶蛮相信佛教个，对灵隐寺个建设毛关心事。当时灵隐寺有的九楼、十八阁、七十七殿堂、三千个和尚个规模，成为江南地区个佛教名庙。有名气个和尚永明延壽、大慧宗杲等人，都曾经作灵隐寺个住持。傳說中的济公和尚阿啦哈灵隐寺出家。
而淨土宗十三祖印光法師阿曾做过灵隐寺个住持，開灵隐寺為淨土道場之風。

南宋个辰光和尚普济啦哈灵隐寺写《五灯会元》，举本书是禅宗经典之一。

灵隐飞来峰景区
灵隐寺山门外头有照壁，高头写啦哈“咫尺西天”四个字儿。进灵隐后头，是葬灵隐开山始祖慧理和尚骨灰个“理公塔”。举座塔高约8米，八角七层，啦哈飞来峰个岩洞个巴儿里。过得春淙亭，沿溪水方向往高头走，佳手边个溪水对过去是刻木牢牢多个佛像个飞来峰，正手边就是灵隐寺个正大门的嘞。

灵隐寺内建筑

勒垃灵隐寺出口处近旁有规模宏大个罗汉殿，里向有罗汉像，神态、服饰各不相同。

Category:吴越佛寺
Category:杭州市西湖区建筑物